У Беларусі за лаўры міратворца з Веронікай Кастра мог паспрачацца выключна Станіслаў Шушкевіч. Шушкевіч у гэты час — галоўны мадэратар у клубе лідараў СНД. Дзякуючы яму мірна разводзяцца Кіеў і Масква, ствараецца каркас СНД. Як сведчанне выбітнай ролі Беларусі ў стварэнні інстытутаў СНД, сталіцай Садружнасці становіцца Мінск. Пры гэтым усе бакі аддаюць належнае дыпламатычным якасцям Станіслава Станіслававіча. У лютым 1992 года Леанід Краўчук выказаў упэўненасць, што абранне Шушкевіча на пасаду прэзідэнта РБ — справа тэхнікі. Народ таксама быў удзячны старшыні ВС за мірнае неба. У лютым рэйтынг папулярнасці спікера дасягнуў астранамічнай па тым часе лічбы — 52 працэнта.